# Les oracles de Michel de Nostredame/Tome 2/Partie 2/Section I/Centurie I
## CENTVRIE I
### I.

Estant assis de nuict secret estude, Seul reposé sur la selle d’ærain : Flambe exigue sortant de solitude, Fait prosperer qui n’est à croire vain.

### II.

La vierge en main mise au milieu de Branches De l’onde il moulle & le l’imbe & le pied : Vn peur & voix fremissent par les manches : Splendeur diuine. Le diuin pres s’assied.

### III.

Quand la lictiere du tourbillon versee, Et seront faces de leurs manteaux couuers, La republique par gens nouveaux vexee, Lors blancs & rouges iureront à l’enuers.

### IV.

Par l’vnivers sera faict vn monarque, Qu’en paix & vie ne sera longuement : Lors se perdra la piscature barque, Sera regie en plus grand detriment.

### V.

Chassez seront pour faire long combat, Par les pays seront plus fort greuez : Bourg & cité auront plus grand debat. Carcas. Narbonne auront cœur esprouuez.

### VI.

L’œil de Rauenne sera destitué. Quand à ses pieds les aisles failliront : Les deux de Bresse auront constitué, Turin, Verseil que Gaulois fouleront.

### VII.

Tard arriué l’execution faicte. Le vent contraire lettres au chemin prinses : Les coniurez xiiij. d’vne secte. Par le Rousseau senez les entreprinses.

### VIII.

Combien de fois prinse cité solitaire
Seras changeant ses loix barbares & vaines : Ton mal s’aproche. Plus seras tributaires Le grand Hardie recouurira tes veines.

### IX.

De l’Orient viendra le cœur Punique Fascher Hadrie, & les hoires Romulides, Acompagne de la classe Libique, Temples Melites & proches Isles vuides.

### X.

Serpens transmis en la cage de fer, Ou les enfans septains du Roy sont pris : Les vieux & peres sortirons bas de l’enfer, Ains mourir voir de fruict mort & cris.

### XI.

Le mouuement de sens, cœur pieds & mains, Seront d’accord. Naples, Lyon, Sicile. Glaiues, feux, eaux, puis aux nobles Romains, Plongez, tuez, morts par cerueau debile

### XII.

Dans peu dira fauce brute fragile De bas en haut esleué promptement : Puis en istant desloyale & labile, Qui de Veronne aura gouuernement.

### XIII.

Les exilez par ire, haine intestine, Feront au Roy grand coniuration : Secret mettront ennemis par la mine, Et ses vieux siens contre eux sedition.

### XIV.

De gent esclaue chansons, chants & requestes, Captifs par Princes & Seigneurs aux prisons :
A l’aduenir par idiots sans testes, Seront receus par diuines oraisons.

### XV.

Mars nous menasse par sa force bellique, Septante fois fera le sang espandre : Auge & ruyne de l’Ecclesiastique Et plus ceux qui d’eux rien voudront entendre.

### XVI.

Faux à l’estang ioinct vers le Sagittaire, En son haut avge de l’exaltation, Peste, famine, mort de main militaire, Le siecle approche de renouation.

### XVII.

Par quarante ans l’Iris n’apparoistra, Par quarante ans tous les iours sera veu : La terre aride en siccité croistra. Et grands deloges quand sera apperceu.

### XVIII.

Par la discorde Negligence Gauloise, Sera passage à Mahommet ouuert : De sang trempé la terre & mer Senoise, Le port Phocen de voilles & nerfs couuert.

### XIX.

Lors que serpens viendront circuer l’arc, Le sang Troyen vexé par les Espaignes : Par eux grand nombre en sera faicte tarc, Chef fruict caché aux marcs dans les saignes.

### XX.

Tours, Oriens, Blois, Angers, Reims & Nantes, Cités vexees par subit changement. Par langues estranges seront tenduës tentes, Fleuues, dards Renes terre & mer tremblement.

### XXI.

Profonde argille blanche nourrit rocher, Qui d’vn abysme istra lacticineuse, En vain troublez ne l’oseront toucher, Ignorant estre au fond terre argilleuse.

### XXII.

Ce que viura & n’ayant aucun sens, Viendront leser à mort son artifice : Autun, Chalon, Langres, & les deux Sens, La gresle & glace fera grand maléfice.

### XXIII.

Au mois troisiesme se leuant le Soleil, Sanglier, Leopart, au champ mars pour côbatre Leopart lassé au ciel estend son œil, Vn Aigle autour du Soleil voyt s’esbatre.

### XXIV.

A cité neuue pensif pour condamner, L’oisel de proye au ciel se vient offrir : Apres victoire à captif pardonner, Cremone & Mâtoue grâds maux aura souffert.

### XXV.

Perdu trouué caché de si long siecle. Sera pasteur demy Dieu honnore : Ains que la Lune acheue son grand siecle, Par autres vents sera deshonnoré.

### XXVI.

Le grand du foudre tumbe d’heure diurne, Mal, & predict par porteur postulaire : Suiuant presage tumbe de l’heure nocturne, Conflict Reims, Londres, Ettrusque pestifere.

### XXVII.

Dessouz le chaine Guien du ciel frappé, Non loing de là est caché le thresor : Qui par longs siècles auoit esté grappé, Trouué mourra, l’œil creué de ressort.

### XXVIII.

La tour de Boucq craindra fuste Barbare, Vn temps, long temps apres barque hesperique : Bestail, gês, meubles, tous deux ferôt grâd tare, Taurus, & Libra, quelle mortelle picque ?

### XXIX.

Quand le poisson terrestre & aquatique Par forte vague au grauier sera mis, Sa forme estrange suaue & horrifique, Par mes aux meurs bien tost les ennemis.

### XXX.

La nef estrange par le tourment marin, Abordera près de port incogneu : Nonobstant signes de rameau palmerin, Apres mort pille bon aduis tard venu.

### XXXI.

Tant d’ans en Gaule les guerres dureront, Outre la course du Castulon monarque : Victoire incerte trois grands couronneront. Aigle, Coq, Lune, Lyon, Soleil en marque.

### XXXII.

Le grand Empire sera tost translaté En lieu petit, qui bien tost viendra croistre, Lieu bien infime d’exigue comté, Où au milieu viendra poser son sceptre.

### XXXIII.

Pres d’vn grand pont de plaine spatieuse, Le grand Lyon par forces Cesarees, Fera abbatre hors cité rigoureuse, Par effroy portes luy seront reserrees.

### XXXIV.

L’oyseau de proye volant à la senestre, Auant conflict faict aux François pareure : L’vn bon prendra, l’vn ambique sinistre, La partie foible tiendra par son augure.

### XXXV.

Le lyon ieune le vieux surmontera, En champ bellique par singulier duelle : Dans cage d’or les yeux luy creuera, Deux classes vne, puis mourir, mort cruelle.

### XXXVI.

Tard le monarque se viendra repentir, De n’auoir mis a mort son aduersaire : Mais viendra bien à plus haut consentir, Que tout son sang par mort fera deffaire.

### XXXVII.

Vn peu deuant que le Soleil s’absconde, Conflict donné, grand peuple dubiteux : Profligez, port marin ne faict response, Pont & sepulchre en deux estranges lieux

### XXXVIII.

Le Sol & l’Aigle au victeur paroistront, Response vaine au vaincu l’on asseure : Par cor ne crys harnois n’arresteront, Vindicte paix par mors si acheue à l’heure.

### XXXIX.

De nuict dans lict le supresme estranglé, Pour trop auoir seiourné blond esleu. Par trois l’Empire subrogé exanclé, A mort mettra carte, & pacquet ne leu.

### XL.

La trompe fausse dissimulant folie, Fera Bisance vn changement de loix, Histra d’Egypte, qui veut que l’on deffie Edict changeant monnoyes & aloys.

### XLI.

Siege en cité est de nuict assallie, Peu eschappé, non loin de mer conflict : Femme de ioye, retours fils defaillie, Poison & lettres cachees dans le plic.

### XLII.

Le dix Calendes d’Auril de faict Gotique, Resuscité encor par gens malins : Le feu estainct, assemblee diabolique, Cherchant les os du d’Amant & Pselin.

### XLIII.

Auant qua’duienne le changement d’Empire, Il aduiendra vn cas bien merueilleux : Le camp mué, le pillier de porphire, Mis, transmué sus le rocher noilleux.

### XLIV.

En bref seront de retour sacrifices, Contreuenans seront mis à martyre : Plus ne seront moines, abbes, ne nouices, Le miel sera beaucoup plus cher que cire.

### XLV.

Secteur de sectes grand peine au delateur, Beste en theâtre dressé le ieu scenique, Du faict antique ennobly l’inuenteur, Par sectes monde confus & schismatiques.

### XLVI.

Tout après d’Aux de Lestore & Mirande Grand feu du ciel en trois nuicts tombera : Cause aduiendra bien stupende & mirande, Bien peu après la terre tremblera.

### XLVII.

Du lac Leman les sermons fascheront. Des iours seront reduits par des sepmaines, Puis moys, puis an, puis tous failliront, Les Magistras danneront leur loix vaines.

### XLVIII.

Vingt ans du règne de la Lune passez, Sept mil ans autre tiendra sa monarchie : Quand le Soleil prendra ses iours lassez : Lors accomplir & mine ma prophétie.

### XLIX.

Baucoup auant telles menées, Ceux d’Orient par la vertu lunaire : L’an mil sept cens feront grands emmenées, Subiungant presques le coing Aquilonaire.

### L.

De l’aquatique triplicité naistra, D’vn qui fera le leudy pour sa feste : Son bruit, loz, regne, sa puissance croistra, Par terre & mer aux Oriens tempeste.

### LI.

Chef d’Aries, Iupiter, & Saturne, Dieu éternel quelles mutations ? Puis par long siècle son maling temps retourne Gaule & Italie, quelles esmotions ?

### LII.

Les deux malins de Scorpion conioinct, Le grand Seigneur meurdry dedans sa salle : Peste à l’Eglise par le nouueau Roy ioinct, L’Europe basse & Septentrionale.

### LIII.

Las ! qu’on verra grand peuple tourmenté, Et la loy saincte en totale ruine, Par autres loix toute la Chrestienté, Quand d’or d’argent trouue nouuelle mine.

### LIV.

Deux reuolts faicts du maling falcigere, De regne & siecles faict permutation : Le mobil signe à son endroit si ingere, Aux deux esgaux & d’inclination.

### LV.

Soubs l’opposite climat Babilonique, Grande sera de sang effusion, Que terre & mer, air, ciel sera inique. Sectes, faim, regnes pestes, confusion.

### LVI.

Vous verrez tost & tard faire grand change. Horreurs extremes & vindications : Que si la Lune conduite par son ange, Le ciel s’approche des inclinations.

### LVII.

Par grand discord la terre tremblera, Accord rompu dressant la teste au ciel, Bouche sanglante dans le sang nagera, Au sol la face ointe de laict & miel.

### LVIII.

Tranché le ventre naistra auec deux testes, Et quatre bras : quelques ans entiers viura Iour qui Alquiloye celebrera ses festes, Fossen, Turin, chef Ferrare suiura.

### LIX.

Les exilez deportez dans les isles, Au changement d’vn plus cruel monarque Seront meurtris, & mis deux des scintiles, Qui de parler ne seront estez parques.

### LX.

Vn Empereur naistra pres d’Italie, Qui à l’Empire sera vendu bien cher : Diront auec quels gens il se ralie, Qu’on trouuera moins prince que boucher.

### LXI.

La republique miserable infelice Sera vastee du nouueau magistrat : Leur grand amas de l’exil malefice Fera Sueue rauir leur grand contract.

### LXII.

La grande perte, las ! que feront les lettres, Auant le ciel de Latona parfaict : Feu grand déluge plus par ignares sceptres, Que de long siecle ne se verra refaict.

### LXIII.

Les fleurs passees diminue le monde, Long temps la paix terres inhabitees : Seur marchera par ciel, terre, mer & onde, Puis de nouueau les guerres suscitees.

### LXIV.

De nuict Soleil penseront auois veu. Quand le pourceau demy homme on verra : Bruit chant, bataille au ciel batre apperceu, Et bestes brutes à parler lon orra.

### LXV.

Enfant sans mains iamais veu si grand foudre, L’enfant Royal au ieu d’œsteuf blessé : Au puy brises fulgures allant mouldre, Trois souz les chaines par le milieu troussés.

### LXVI.

Celuy qui lors portera les nouuelles Apres vn peu il viendra respirer, Viuiers, Tournon, Montferrant & Pradelles, Gresle & tempestes le fera souspirer.

### LXVII.

La grand famine que ie sens approcher, Souuent tourner, puis estre vniuerselle, Si grande & longue qu’on viendra arracher Du bois racine, & l’enfant de mammelle.

### LXVIII.

O quel horrible & malheureux teurment, Trois innocens qu’on viendra à liurer Poison suspecte, mal gardé tardiment. Mis en horreur par bourreaux enyurez.

### LXIX.

La grand montagne ronde de sept stades, Apres paix, guerre, faim, inodation, Roulera loin abismant grands contrades, Mesmes antiques, & grands fondation.

### LXX.

Pluye, faim, guerre en Perse non cessee, La foy trop grand trahira le monarque : Par la finie en Gaule commencee, Secret augure pour à vn estre parque.

### LXXI.

La tour marine troys foys prise & reprise, Par Espagnols, Barbares, Ligurains :
Marseille & Aix, Arles par ceux de Pise, Vast, feu, fer pillé Auignon des Thurins.

### LXXII.

Du tout Marseille des habitans changee, Course & poursuite iusqu’au pres de Lyon, Narbon, Tholouse par Bourdeaux outragee, Tuez captifs presque d’vn milion.

### LXXIII.

France à cinq pars par neglect assaillie, Tunys, Argal esmeuz par Persiens : Léon, Seuille, Barcellonne faillie, N’aura la classe par les Venitiens.

### LXXIV.

Apres seiourné vagueront en Epire, Le grand secours viendra vers Anthioche. Le noir poil crespe rendra fort à l’Empire, Barbe d’ærain se rostira en broche.

### LXXV.

Le tyran Sienne occupera Sauonne, Le fort gaigné tiendra classe marine : Les deux armees par la marque d’Anconne, Par effrayeur le chef s’en examine.

### LXXVI.

D’vn nom farouche tel proféré sera, Que les trois seurs auront fato le nom : Puis grand peuple par langue & faict dira Plus que nul autre aura bruit & renom.

### LXXVII.

Entre deux mers dreslera promontoire, Que puis mourra par le mors du cheual : Le sien Neptune pliera voile noire, Par Calpre & classe aupres de Rocheual.

### LXXVIII.

D’vn chef vieillard naistra sens hebeté, Degenerant par sçavoir & par armes : Le chef de France par sa sœur redouté, Champs diuisez, concedez aux gendarmes.

### LXXIX.

Bazaz, Lestore, Condon, Ausch, Agine, Esmeurs par loix, querelle & monopole : Car Bourd. Tholouse, Bay mettra en ruine : Renouueller voulant leur tauropole.

### LXXX.

De la sixiesme claire splendeur celeste, Viendra tonner si fort en la Bourgongne, Puis n’aystra monstre de tres hideuse beste : Mars, Auril, May, Iuin, grâd charpin & rongne.

### LXXXI.

D’humain troupeau neuf seront mis à part, De iugement & conseil séparez : Leur sort sera diuisé en départ, Kappa, Thita, Lambda mors bannis esgarez.

### LXXXII.

Quand les colonnes de bois grande tremblee, D’Auster conduite, couuerte de rubriche : Tant vuidera dehors grande assemblee, Trembler Vienne & le pays d’Austriche.

### LXXXIII.

La gent estrange diuisera butins, Saturne en Mars son regard furieux : Horrible estrange aux Toscans & Latins, Grecs qui seront à frapper curieux.

### LXXXIV.

Lune obscurcie aux profondes tenebres, Son frere passe de couleur ferrugine : Le grand caché long temps sous les tenebres, Tiedera fer dans la playe sanguine.

### LXXXV.

Par la response de dame Roy troublé, Ambassadeurs mespriseront leur vie : Le grand ses freres contrefera doublé, Par deux mourront ire, haine & enuie.

### LXXXVI.

La grande Royne quand se verra vaincue. Fera excés de masculin courage, Sur cheual, fleuue passera toute nue, Suite par fer : à foy fera outrage.

### LXXXVII.

Ennosigee feu du centre de terre, Fera trembler autour de cité neuue Deux grâds rochers long têps feront la guerre, Puis Arethuse rougira nouueau fleuue.

### LXXXVIII.

Le diuin mal surprendra le grand Prince, Vn peu deuant aura femme espousee, Son appuy & credit à vn coup viendra mince, Conseil mourra pour la teste rasee.

### LXXXIX.

Touts ceux de Iler ne seront dans la Moselle, Mettant à mort tous ceux de Loire & Seine : Le cours marin viendra près d’haute velle, Quand Espagnols ouurira toute veine.

### XC.

Bourdeaux, Poitiers au son de la campagne, A grande classe ira iusqu’à l’Angon, Contre Gaulois sera leur tramontane, Quand monstre hideux naistra pres de Orgô.

### XCI.

Les Dieux feront aux humains apparence, Ce qu’ils seront autheurs de grand conflict ; Auant ciel veu serain espee & lance, Que vers main gauche se plus grand afflict.

### XCII.

Souz vn la paix par tout sera clamee, Mais non long temps pille, & rebellion, Par refus ville, terre & mer entamee, Morts & captifs le tiers d’vn million.

### XCIII.

Terre Italique près monts tremblera, Lyon & Coq non trop confederez, En lieu de peur l’vn l’autre s’aidera, Seul Catulon & Celtes moderez.

### XCIV.

Au port Selin le tyran mis à mort, La liberté non pourtant recouuree : Le nouueau Mars par vindicte & remort, Dame par force de frayeur honoree.

### XCV.

Deuant moustier trouué enfant besson, D’heroic sang de moine & vetustique : Son bruit par secte langue & puissance son, Qu’on dira fort esleué le vopisque.

### XCVI.

Celuy qu’aura la charge de destruire Temples, & sectes, changez par fantasie : Plus au rochers qu’aux viuans viendra nuire, Par langue ornee d’oreilles rassasie.

### XCVII.

Ce que fer, flamme n’a sçeu paracheuer, La douce langue au conseil viendra faire : Par repos, songe, le Roy fera resuer, Plus l’ennemy en feu, sang militaire.

### XCVIII.

Le chef qu’aura conduit peuple infiny Loing de son ciel, de mœurs & langue estrange. Cinq mil en Crète & Thessalie finy, Le chef fuyant sauué en marine grange.

### XCIX.

Le grand monarque que fera compagnie Auec deux Roys vnis par amitié :
O quel souspir fera la grand mesgnie, Enfants Narbon à l’entour quel pitié.

### C.

Long temps au ciel sera veu gris oyseau, Auprès de Dole & de Toscane terre : Tenant au bec vn verdoyant rameau. Mourra tost grand & finera la guerre.
* ↑ Tripode æneo, allusion au trépied sacré, du haut duquel les prêtresses d’Apollon rendaient leurs oracles.
* ↑ Traduisez : prosperare (latin), réussir, réaliser une expérience
* ↑ Variante : verge.
* ↑ Variante ; Branches (en lettres capitales). — Allusion à Branchus, célèbre oracle de l’antiquité païenne.
* ↑ Variante : De l’Onde il mouille et le limbe et le pied.
* ↑ Construisez : et seront couverts face de leurs manteaux.
* ↑ Variante : jugeront.
* ↑ Syncope : qui en.
* ↑ Traduisez : pro (prép. lat.), par suite de, à cause de.
* ↑ Traduisez : per (prép. lat.), dans.
* ↑ Variante : Carcassonne.
* ↑ Variante : Combien de fois prinse cité solaire Seras, changeant les loix barbares et vaines : Ton mal s’approche. Plus sera tributaire, La grande Hadrie recourira tes veines
* ↑ Variante : sortiront.
* ↑ Lisez : puits.
* ↑ Traduisez : pro (prép. lat.), à cause de.
* ↑ Variante : faulce.
* ↑ Variante : instant.
* ↑ Traduisez : per (prép. lat.), pendant.
* ↑ Variante : Seigneur.
* ↑ Traduisez : pro (prép. lat.), pour.
* ↑ Construisez : et plus, ceux qui ne voudront rien entendre d’eux.
* ↑ Variante : Faulx.
* ↑ $^{et}$ Traduisez : per (prép. lat.), pendant.
* ↑ Variante : deluges.
* ↑ Variante : nefs.
* ↑ Variante : are.
* ↑ Variante : tare.
* ↑ Variante : fruit ; lisez : fuit.
* ↑ Variante :mares.
* ↑ Variante : Orleans.
* ↑ Le soleil remontant à l’équateur, pour commencer l’année, à partir du solstice d’hiver (22 décembre), le mois troisième du lever du soleil correspond à Mars.
* ↑ Variante : laissé.
* ↑ Variante : captifs.
* ↑ Variante : tombe.
* ↑ Variante : Suiuant presage tombe d’heure nocturne.
* ↑ Variante : gens.
* ↑ Variante : Par mer aux murs.
* ↑ C’est-à-dire : par la tempête.
* ↑ Lisez : Aigle, Coq-lune, Lion-soleil en marque.
* ↑ Lisez : l’autre.
* ↑ Variante : ambigue.
* ↑ Variante : bon.
* ↑ C’est-à-dire : les cavaliers.
* ↑ Non lu.
* ↑ Variante : trombe.
* ↑ Lisez : istra.
* ↑ Variante : délie.
* ↑ Variante : assaillie.
* ↑ Lisez : poison ès lettres caché dans le pli.
* ↑ Lisez : cherchant les os du Dæmon de Psellyn.
* ↑ Variante : champ.
* ↑ Variante : translaté.
* ↑ Ni.
* ↑ Lisez : Tout auprès d’Auch, de Lectoure et Mirande.
* ↑ Variante : deffailliront.
* ↑ Variante : accomplit.
* ↑ Lisez : Un.
* ↑ La conjonction de Jupiter & de Saturne à la tête du Bélier a eu lieu en 1702-1703, sous Louis XIV, à l’époque de la guerre dite de la succession d’Espagne.
* ↑ C’est-à-dire un siècle après, vers 1804, date du premier Empire Napoléonien.
* ↑ C’est-à-dire : Saturne & Mars, les deux planètes dont l’influence est pernicieuse (maligna), se trouvant en conjonction dans le signe du Scorpion.
* ↑ Variante : meurtry.
* ↑ Le signe de la Balance.
* ↑ Construisez : il y aura une effusion de sang si grande.
* ↑ Variante : trombe.
* ↑ Traduisez : cui (pron. lat.), auquel.
* ↑ Traduisez : Aquilæ lex, la loi ou l’empire de l’Aigle.
* ↑ Fossano.
* ↑ Variante : les.
* ↑ Variante : cicle.
* ↑ Construisez : plus se fera par d’ignares sceptres.
* ↑ Variante : avoir.
* ↑ Lisez : l’on.
* ↑ Lisez : esteuf.
* ↑ C’est-à-dire : un peu de danger ou d’inquiétude.
* ↑ Variante : les.
* ↑ Construisez : sera si grande et si longue.
* ↑ Variante : tradiment.
* ↑ Rome, bâtie sur sept collines.
* ↑ C’est-à-dire qu’on commencera par quoi il faudrait finir.
* ↑ Lisez : Turins.
* ↑ Narbonne.
* ↑ Traduisez : per (prép. lat.), à cause de.
* ↑ Variante : Argel.
* ↑ Variante : vogueront.
* ↑ Variante : tendra.
* ↑ Lisez : le.
* ↑ Traduisez : per (dans) la Marche d’Ancône.
* ↑ Lisez : s’en exanime.
* ↑ Lisez : duira.
* ↑ Variante : dressera.
* ↑ Traduisez : qui (latin), celui-là qui.
* ↑ C’est-à-dire qu’il arborera le pavillon noir.
* ↑ Traduisez : per (prép. lat.), auprès de.
* ↑ Bazas, Lectoure, Condom, Auch, Agen.
* ↑ Variante : Esmeus.
* ↑ Carcassonne, Bordeaux, Toulouse, Bayonne.
* ↑ Lisez : taurobole.
* ↑ Très.
* ↑ Variante : naistra.
* ↑ Κ. Θ. Λ., initiales grecques de trois noms propres commençant par C. par TH. & par L.
* ↑ Le Soleil.
* ↑ Lisez : tiédira.
* ↑ Construisez : passera un fleuve toute nue, à cheval.
* ↑ C’est-à-dire : la colère divine.
* ↑ Variante : Tous ceux de Ilerde seront dans la Moselle.
* ↑ Variante : campane.
* ↑ Lisez : Langon.
* ↑ Traduisez : a quibus (latin), par lesquels.
* ↑ Variante : sera.
* ↑ Lisez : remors.
* ↑ Construisez : Dame honorée de force par frayeur.
* ↑ Latinisme : de quo dicent, de qui l’on dira.
* ↑ Construisez : qui aura.
* ↑ Lisez : qui.
* ↑ Narbonne.
* ↑ Variante : finira.